Contractul, estimat iniţial la 25 de milioane de lei fără TVA, a fost atribuit pentru suma de 23,99 milioane lei fără TVA către Teamnet International, potrivit unui anunţ publicat în Sistemul Electronic de Achiziţii Publice.

La licitaţie au fost depuse două oferte, câştigătoare fiind aleasă cea cu preţul cel mai scăzut.

Achiziţia are ca obiect furnizarea de tablete, respectiv suporturi pentru tabletă şi actul de identitate şi se înscrie în procesul de implementare a Sistemului informatic de monitorizare a prezenţei la vot şi de prevenire a votului ilegal.